《将发舟承曾自道留宿舟中临别赋赠》
元代·刘崧

一上南船独怆神，感君留宿见情亲。城头桃李春愁客，水上星情夜近人。

自古文章关气运，祗今道路昧风尘。从知即别频回首，烟树鸡鸣已达晨。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。